AMA รูดหนัก 5% นิวโลว์ตั้งแต่เข้าตลาดฯ สวนโบรกฯเชียร์ซื้อ ชี้กำไรปี 61 โตเด่น
AMA รูดหนัก 5% นิวโลว์ตั้งแต่เข้าตลาดฯ สวนโบรกฯเชียร์ซื้อ ชี้กำไรปี 61 โตเด่น โดยปิดตลาดภาคเช้า ราคาอยู่ที่ 11.40 บาท ลดลง 0.60 บาท หรือ 5% สูงสุดที่ระดับ 12 บาท ต่ำสุดที่ระดับ 11.20 บาท มูลค่าซื้อขาย 11.19 ล้านบาท
30 มี.ค. 2561

ผู้สื่อข่าวรายงานว่า ราคาหุ้น บริษัท อาม่า มารีน จำกัด (มหาชน) หรือ AMA ปิดตลาดภาคเช้า ราคาอยู่ที่ 11.40 บาท ลดลง 0.60 บาท หรือ 5% สูงสุดที่ระดับ 12 บาท ต่ำสุดที่ระดับ 11.20 บาท มูลค่าซื้อขาย 11.19 ล้านบาท ทั้งนี้ ราคาหุ้น AMA ปรับตัวลดลงทำจุดต่ำสุดตั้งแต่เข้าซื้อขายในตลาดหลักทรัพย์ เมื่อวันที่ 22 ธ.ค.2559

ขณะที่โบรกเกอร์หลายสำนัก อาทิ บล.ทิสโก้, บล.โกลเบล็ก และ บล.เคจีไอ (ประเทศไทย) ต่างเชียร์ “ซื้อ”หุ้น AMA โดยคาดกำไรสุทธิปี 61 จะเติบโตจากปีก่อนตามการรับรู้ผลการดำเนินงานเต็มปีของเรือ 3 ลำที่ซื้อเพิ่มเข้ามา และรับรู้รายได้ของเรือลำใหม่ที่เพิ่งซื้อเข้ามาในช่วงต้นปี ประกอบกับ แผนการเพิ่มกองรถบรรทุกในปีนี้จะช่วยหนุนให้รายได้จากธุรกิจการขนส่งทางบกเติบโตขึ้นด้วย
ขณะที่ประสิทธิภาพการขนส่งมีแนวโน้มดีขึ้นหลังจากระยะเวลาการรอคอยรับน้ำมันหน้าโรงกลั่นลดลง รวมถึงมีแผนจะหาการขนส่งขากลับเพิ่มเติมเพื่อลดจำนวนเที่ยวเปล่า จากปัจจุบันที่มีอยู่เล็กน้อยจากการขนส่งไบโอดีเซลเท่านั้น